open-index/open-wikipedia-markdown huggingface dataset:
Goodies (kappale)

**Goodies** on yhdysvaltalaisen laulaja-lauluntekijä Ciaran kappale hänen samannimiseltä debyyttialbumiltaan, jolla myös vierailee hänen levy-yhtiötoverinsa Petey Pablo. LaFace Records julkaisi kappaleen albumin johtosinglenä 8. kesäkuuta 2004. Kappaleen sanoittivat Ciara itse, Sean Garrett, LeMarquis Jefferson sekä Craig Love, ja tuotannosta vastasi Lil Jon. Kappale nauhoitettiin vastaukseksi vierailevan artistin menestyskappaleelle "Freak-a-Leek". Kappale kertoo sanoituksiltaan neitsyydestä. 

Kappale sai pääosin positiivisen vastaanoton musiikkikriitikoilta, jotka yllättyivät sen viheltävästä crunk-biitistä sekä Ciaran hengittävistä vokaaleista. Kappale oli kaupallinen menestys, saavuttaen Billboard Hot 100 -listan kärjen seitsemäksi viikoksi sekä muodostuen listan historian pisimpään ensimmäisellä sijalla pysyneeksi naisartistin debyyttisingleksi sitten vuoden 1977. Se saavutti lista kärjen myös Isossa-Britanniassa sekä pääsi kymmenen parhaan joukkoon Saksassa, Uudessa-Seelannissa ja Sveitsissä. Kappaleella Ciara sai itselleen tittelin "First Lady or Princess of Crunk&B" (*Crunk&B:n ensimmäinen nainen tai prinsessa*).

Kappaleeseen liittyvän musiikkivideon ohjasi Benny Boom ja sillä vierailevat Bone Crusher, Monica, Rasheeda, Jazze Pha, Young Jeezy ja Lil Jon. Videolla nähdään Ciara tanssimassa sinivalkoisen taustan edessä hänen taustatanssijoiden kanssa. Tällä videolla Ciara tekee "Matrixin", josta tuli myöhemmin hänen tunnusliikkeensä. Kappale on esitetty BETin 106 & Parkissa sekä vuoden 2005 Billboard Music Awardsissa kappaleiden "1, 2 Step" ja "Oh" kanssa.

## Lähteet
Roger Martinelli

**Roger Martinelli** (s. 2. kesäkuuta 1950) on luxemburgilainen pikajuoksija.

Hän on kahdeksankertainen Luxemburgin mestari 100 metrin juoksussa (1969–1974, 1979 ja 1981) ja viisinkertainen Luxemburgin mestari 200 metrin juoksussa (1971–1974 ja 1981).

## Lähteet
* Profiili All-Athletics-sivustolla  
### Viitteet
Sari Ketolainen

**Sari Anneli Ketolainen** (s. 15. tammikuuta 1968 Jyväskylä) on aktiiviuransa päättänyt suomalainen seitsenottelija. Hän edusti koko uransa ajan Savonlinnan Rientoa ja hänen valmentajanaan toimi Kauko Ketolainen. Kalevan kisoista Ketolainen saavutti seitsenottelun hopeaa vuonna 1986. Virallisissa kilpailuissa hän ei ole esiintynyt vuoden 1987 jälkeen.

## Lähteet
Jaana Niemi

**Jaana Kaarina Niemi** (s. 18. marraskuuta 1965 Västerhaninge Ruotsi) on aktiiviuransa päättänyt suomalainen pikajuoksija. Hän edusti vuodesta 1982 lähtien Turun Tovereita ja sitä ennen Turun Pyrkivää. Hänen valmentajanaan toimi Martti Raikasniemi. Kalevan kisoista Niemi saavutti 100 metrin juoksusta pronssia vuonna 1985 sekä 200 metrin juoksusta kaksi pronssia vuosina 1985 ja 1986. Lisäksi hän oli viestijuoksun SM-kisoissa mukana voittamassa 4 × 100 metrin viestijuoksun hopeaa vuonna 1986. Sisäratojen SM-kilpailuista Niemi voitti kultaa 200 metrin juoksussa vuonna 1986.

Arvokisoissa Niemi edusti Suomea yhden kerran. Hän oli mukana Stuttgartissa järjestetyissä EM-kisoissa vuonna 1986, jossa osallistui joukkueen osana pikaviestiin. Tuolloin kilpailut päättyivät alkueräjuoksuun.

Virallisissa kilpailuissa Niemi ei ole esiintynyt vuoden 1987 jälkeen.

## Lähteet
Björn Nord

**Björn Nord** (s. 5. huhtikuuta 1972) on ruotsalainen entinen jääkiekkoilija. Hän pelasi Huddinge IK:ssa kauteen 1992-1993 asti, jolloin siirtyi Djurgårdens IF:ään. Hän pelasi Djurgårdensissa vuoden 2004 lopettamiseensa asti lukuun ottamatta kautta 2000-2001, jolloin hän pelasi saksalaisessa Nürnberg Ice Tigersissa. Nordin ura päättyi joulukuussa 2004 loukkaantumisen vuoksi. Hän oli voittamassa Ruotsin mestaruutta Djurgårdensissa kaudella 1999-2000. Washington Capitals varasi Nordin NHL:ään yhdeksännellä kierroksella 289. pelaajana .

## Lähteet
Martin Samuelsson

**Martin Tobias Samuelsson** (s. 25. tammikuuta 1982) on ruotsalainen entinen jääkiekkoilija, joka päätti uransa kotimaassaan Malmö Redhawksissa. Boston Bruins varasi hänet ensimmäisellä kierroksella .
Tervajärvi (Ikaalinen)

**Tervajärvi**  on Pirkanmaalla Ikaalisissa Jauhokuononmaalla sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.

## Maantiede
Järven pinta-ala on 7,4 hehtaaria ja sen pituus on 600 metriä ja leveys 300 metriä. Ympäröivän suon ojat laskevat järveen. Yksi niistä tuo vettä Valkujärvestä. Sen muoto on kolmihaarainen. Järven luusua sijaitsee järven etelärannalla, josta saa alkunsa 700 metriä pitkä laskuoja Heinilampeen, joka on osa Sävijokeen virtaavaa pientä vesistöä.

Järven rantaviiva on 1,7 kilometriä pitkä ja ranta on soistuvaa metsämaata. Järven rantaan ulottuu kolmessa kohdassa moreeni- ja kalliopohjaista metsämaastoa. Eräällä kalliolla sijaitsee ainoa loma-asunto, johon johtaa metsätie Peräkunnan kylältä.

## Lähteet
Andrej Nedorost

**Andrej Nedorost** (s. 30. huhtikuuta 1980) on slovakialainen jääkiekkoilija, joka edusti urallaan useaa eri seuraa vuosina 1998–2015. Nedorost varattiin NHL-liigan vuonna 2000, mutta pelasi sarjassa vain 28 ottelua. Hän voitti urallaan Kazakstanin mestaruuden vuonna 2014.

## Lähteet
Martin Höhener

**Martin Höhener** (s. 23. kesäkuuta 1980) on sveitsiläinen entinen jääkiekkoilija. Nashville Predators varasi hänet yhdeksännellä kierroksella . Höhener edusti Sveitsin maajoukkuetta vuoden 2002 talviolympialaisissa.

## Lähteet
James DeMone

**James DeMone** (s. 1. heinäkuuta 1982) on kanadalainen entinen jääkiekkoilija. Ottawa Senators varasi hänet yhdeksännellä kierroksella .

DeMone pelasi Western Hockey League -joukkueissa Portland Winter Hawksissa ja Prince Albert Raidersissa neljä kautta vuosina 1998–2002. Kauden 2002–2003 hän aloitti Alberta Junior Hockey Leaguessa Drayton Valley Thunderissa ennen ammattilaisdebyyttiä, jonka hän teki ECHL-joukkue Atlantic City Boardwalk Bulliesissa kauden loppupuolella. DeMone pelasi useissa alempien sarjojen joukkueissa, mutta pääsi myös kaudella 2005–2006 pelaamaan 55 ottelua AHL-joukkue Manitoba Moosessa. Hän lopetti uransa kauden 2006–2007 jälkeen.
Anna Odell

**Anna Carolina Odell** (s. 3. lokakuuta 1973 Tukholma) on ruotsalainen kuvataiteilija ja elokuvaohjaaja. Hänen elokuvansa *Luokkajuhla* (Återträff) valmistui vuonna 2013.

Odell opiskeli kuvataidetta ensiksi Gerlesborgsskolanissa. Vuonna 2006 hän pääsi Tukholman Konstfack-taidekouluun. Hän valmistui maisteriksi 2012 Kungliga Konsthögskolanista.

## Kohu ja oikeudenkäynti vuonna 2009
Odell nousi julkisuuteen 2009, kun hän taideopiskelunsa lopputyönä teki lyhytfilmiä (*Okänd, kvinna 2009-349701*, suom. *[[Tuntematon, nainen, 2009-349701]]*), jossa hän itse näytteli mieleltään häiriintynyttä eräällä sillalla Tukholman alueella. Hänet vietiin St. Göranin psykiatriseen sairaalaan. Seuraavana päivänä Odell kertoi näytelleensä mielipuolisuuskohtauksen. Hän joutui asiasta oikeuteen ja sai sakon.

## Luokkajuhla
Elokuva *Luokkajuhla* perustuu Odellin omiin kokemuksiin siitä, miltä tuntuu, kun joutuu koulukiusatuksi. Hänen mukaansa kiusatuksi voi joutua kuka tahansa. Odellin kohdalla kiusaaminen alkoi jo tarhassa ja jatkui läpi koulun. Hänen äitinsä yritti puuttua asiaan, mutta ilman tulosta. Kun Odell oli 15-vuotias, elämä tuntui hänestä pelkältä selviytymiseltä päivästä ja hetkestä toiseen.

*Luokkajuhla* palkittiin Ruotsissa kahdella Guldbagge-palkinnolla, parhaana elokuvana ja parhaasta käsikirjoituksesta vuonna 2014. Se palkittiin samana vuonna myös ''Dagens Nyheterin'' kulttuuripalkinnolla.

## Lähteet

## Aiheesta muualla
* Palmén, Joanna: Provokaattori. *Image.fi* 6.11.2014.
Peter Fabuš

**Peter Fabuš** (s. 15. heinäkuuta 1979) on slovakialainen jääkiekkoilija, joka pelasi 21 kautta Euroopan eri jääkiekkosarjoissa vuosina 1999–2020. Valtaosan urastaan Fabuš pelasi Tšekissä ja Slovakiassa. Hän saavutti urallaan Slovakian, Valko-Venäjän ja Kazakstanin mestaruuden.

## Lähteet
Yleisurheilun maailmanmestaruuskilpailut 2019

**Yleisurheilun maailmanmestaruuskilpailut 2019** järjestettiin Dohassa, Qatarissa 27. syyskuuta – 6. lokakuuta. Kilpailut olivat järjestyksessään 17. yleisurheilun MM-kilpailut. Kisojen näyttämönä toimi Khalifa International Stadium.

Kansainvälinen yleisurheiluliitto IAAF ilmoitti 23. syyskuuta 2019, että lähes neljä vuotta kestänyt Venäjän sulku kansainvälisestä kilpailutoiminnasta jatkuu ja Venäjä ei joukkueena osallistu kisoihin. 29 venäläistä urheilijaa kuitenkin osallistuu kilpailuihin neutraalin lipun alla.

## Hakuprosessi
Dohan ohella kilpailuja hakivat Barcelona sekä Eugene. Äänestys kisäisännyydestä käytiin Monacossa 18. marraskuuta 2014.

## Aikataulu
Lähde

## Tulokset
### Miehet
#### Juoksu- ja kävelylajit

#### Kenttälajit

### Naiset
#### Juoksu- ja kävelylajit

#### Kenttälajit

### Sekakilpailu

## Mitalitaulukko

## Osallistujat

* (1)
* (1)
* (6)
* (1)
* (1)
* (1)
* (1)
* (1)
* (3)
* (1)
* (6)
* (1)
* (59)
* (4)
* (29)
* (4)
* (9)
* (21)
* (1)
* (4)
* (28)
* (28)
* (1)
* (1)
* (1)
* (1)
* (1)
* (3)
* (13)
* (43)
* (3)
* (1)
* (6)
* (3)
* (4)
* (1)
* (2)
* (52)
* (1)
* (1)
* (1)
* (1)
* (2)
* (69)
* (5)
* (2)
* (16)
* (1)
* (1)
* (4)
* (9)
* (17)
* (4)
* (23)
* (1)
* (9)
* (4)
* (1)
* (2)
* (11)
* (5)
* (1)
* (1)
* (7)
* (9)
* (37)
* (1)
* (22)
* (60)
* (1)
* (1)
* (1)
* (2)
* (1)
* (75)
* (10)
* (1)
* (77)
* (16)
* (4)
* (1)
* (5)
* (1)
* (1)
* (3)
* (1)
* (1)
* (1)
* (14)
* (1)
* (26)
* (2)
* (3)
* (1)
* (7)
* (6)
* (66)
* (3)
* (55)
* (55)
* (1)
* (8)
* (54)
* (1)
* (1)
* (2)
* (2)
* (1)
* (11)
* (1)
* (1)
* (1)
* (11)
* (1)
* (1)
* (1)
* (1)
* (1)
* (1)
* (1)
* (1)
* (1)
* (1)
* (1)
* (11)
* (4)
* (1)
* (4)
* (2)
* (17)
* (1)
* (1)
* (2)
* (1)
* (1)
* (30)
* (13)
* (1)
* (2)
* (25)
* (3)
* (1)
* (1)
* (17)
* (1)
* (1)
* (1)
* (1)
* (2)
* (1)
* (1)
* (3)
* (1)
* (46)
* (15)
* (4)
* (18) **(isäntämaa)**
* (10)
* (2)
* (1)
* (1)
* (1)
* (2)
* (1)
* (1)
* (3)
* (1)
* (3)
* (1)
* (1)
* (1)
* (5)
* (7)
* (1)
* (1)
* (30)
* (4)
* (1)
* (40)
* (1)
* (1)
* (1)
* (2)
* (24)
* (21)
* (1)
* (2)
* (4)
* (1)
* (1)
* (1)
* (1)
* (15)
* (5)
* (20)
* (1)
* (1)
* (22)
* (48)
* (1)
* (159)
* (4)
* (1)
* (6)
* (1)
* (8)
* (1)
* (1)
* (2)
* (4)

## Kritiikki
Maailmanmestaruuskilpailujen pitäminen Dohassa keräsi runsaasti kritiikkiä. Kilpakävelijät ovat kritisoineet sääoloja . Vähäinen yleisömäärä on kerännyt myös kritiikkiä Kisojen myöntöä Qatarille on kritisoitu, koska se tapahtui rahalla – Qatar lupasi IAAF:lle noin 24 miljoonan euron tulot sekä maksaa urheilijoiden matkakulut.  Norjan joukkue joutui vaihtamaan hotellia, koska se oli homeinen.

## Lähteet

## Aiheesta muualla
Saint-Germain

**Saint-Germain** tai **St. Germain** voi tarkoittaa:

## Paikkoja
*Saint-Germain, Ranskan Ardèche
*Saint-Germain, Ranskan Aube
*Saint-Germain, Ranskan Meurthe-et-Moselle
*Saint-Germain, Ranskan Haute-Saône
*Saint-Germain, Ranskan Vienne
*Saint-Germain, Kanadan Quebec
*Saint-Germain, Yhdysvaltojen Wisconsin
*Saint-Germain-des-Prés, Pariisin kaupunginosa
*Faubourg Saint-Germain, Pariisin kaupunginosa Saint-Germain-des-Prés'n länsipuolella
*Boulevard Saint-Germain, puistokatu Pariisissa
*Saint-Germain-des-Prés, kirkko ja entinen luostari Pariisissa
*Saint-Germain-l’Auxerrois, kirkko Pariisissa
*Saint-Germain-la-Blanche-Herbe, kunta Ranskassa Calvadosin departementissa
*Saint-Germain-des-Champs, kunta Ranskassa Yonnen departementissa
*Saint-Germain-de-Joux, kunta Ranskassa Ainin departementissa
*Saint-Germain-Laval, kaupunki Ranskassa Loiren departementissa
*Saint-Germain-Laval, kaupunki Ranskassa Seine-et-Marnen departementissa
*Saint-Germain-en-Laye, kaupunki Ranskassa Yvelinesin departementissa
*Saint-Germain-le-Fouilloux, kunta Ranskassa Mayennen departementissa
*Saint-Germain-Lembron, kunta Ranskassa Puy-de-Dômen departementissa
*Saint-Germain-de-Modéon, kunta Côte-d'Orin departementissa Ranskassa

## Henkilöitä
*Pyhä Germanus,  (496–576), Pariisin piispa 
*Kreivi Saint-Germain (1710–1784), mystikko ja tiedemies
*Laurence St. Germain (s. 1994), kanadalainen alppihiihtäjä
*Tabitha St. Germain, kanadalainen ääninäyttelijä

## Muuta
*Saint-Germainin sopimus, Itävalta-Unkarin hajoamissopimus 1919
*Paris Saint-Germain, ranskalainen jalkapalloseura.
Miamin ePrix 2015

**Miamin ePrix 2015** eli **2015 Miami ePrix** oli Formula E -sarjan kauden 2014–2015 viides osakilpailu ja samalla ensimmäinen kahdesta yhdysvalloissa ajettavasta osakilpailuista. Kilpailu ajettiin 14. maaliskuuta Miamin katuradalla Miamissa, Yhdysvalloissa.

Paikan päällä Miamissa osakilpailua seurasi yli 33 000 katsojaa ja yli 16 miljoonaa television välityksellä. 

## Aika-ajot
Jokainen kuljettaja oli arvottu yhteen neljästä aika-ajo ryhmästä. Jokaisella aika-ajo ryhmällä oli 10 minuuttia aikaa radalla ja tämän aikana heidän tarkoitus oli ajaa mahdollisimman nopea aika.
Jean-Eric Vergne ajoi paalupaikalle.

## Kilpailu
Kilpailun voitti Nicolas Prost.

### Kilpailun tulokset

Lähteet:  

## Muuta
*Loïc Duvalin, Scott Speedin ja Vitantonio Liuzzin debyyttikilpailu Formula E -sarjassa.
*Charles Pic palasi sarjaan ajamaan toista China Racing -tallin autoa, ajettuaan kauden avanneessa Kiinan GP:ssä Andretti Autosportin autoa.
*Nick Heidfeldin ja Karun Chandhokin aika-ajo suoritukset hylättiin heidän käytettyä liikaa energiaa aika-ajon aikana.
*Nelson Piquet sai 5 lähtöruudun rangaistuksen ohitettuaan keltaisten lippujen aikana edellisessä kilpailussa.

## Sijoitukset kilpailun jälkeen
;Kuljettajien pisteet

;Valmistajien pisteet

* **Huom!**: Vain viiden parhaan sijoitukset sisällytetty.

## Lähteet
Long Beachin ePrix 2015

**Long Beachin ePrix 2015** eli **2015 Long Beach ePrix** oli Formula E -sarjan kauden 2014–2015 kuudes osakilpailu. Kilpailu ajettiin 4. huhtikuuta Long Beachin katuradalla Long Beachilla, Yhdysvalloissa. Kilpailua seurasi paikan päällä yli 23 000 katsojaa.

Kilpailun näyttämö, Long Beachin katurata, sijaitsi vain kilometrien päässä Hollywoodista ja tämän vuoksi varikolla nähtiinkin Hollywoodin kuuluisuuksia, kuten näyttelijä ja Venturi GP:n osaomistaja Leonardo di Caprio, huippumalli Irina Shayk ja näyttelijä Adrien Brody. Moni osallistui myös virallisiin Formula E -afterpartyeihin, jotka järjestettiin Chateau Marmontissa.

## Kilpailu
Kilpailun voitti Nelson Piquet. Voitto oli Piquetin ensimmäinen. Piquetin isä Nelson Piquet voitti samaisella Long Beachin katuradalla ensimmäisen Formula 1 voittonsa vuonna 1980.

### Kilpailun tulokset

## Sijoitukset kilpailun jälkeen
;Kuljettajien pisteet

;Valmistajien pisteet

* **Huom!**: Vain viiden parhaan sijoitukset sisällytetty.

## Huomautukset

## Lähteet
Johan Wetterwijk

**Johan Nilsson Wetterwijk (Vettervik)** (Keski-Ruotsi 28. tammikuuta 1665 – 4. marraskuuta 1736) oli maanmittari ja karttojen laatija, joka toimi Suomessa ja Ruotsissa 1600-luvun lopulla ja 1700-luvun alkupuolella. Tietoja hänen suvustaan. Hän asui Paraisilla ensin Hågaisten rusthollissa ja myöhemmin Levon kruununrusthollissa.

Wetterwijk syntyi Vätternin rannalla Keski-Ruotsissa ja toimi maanmittarin oppipoikana Liivinmaan revisiossa 1681-1685, kunnes aloitti viimeksi mainitun vuoden syksyllä Turun ja Porin läänissä ylimääräisenä maanmittarina. Hän laati myös maantieteellisen kartan  Kokemäen ja Huittisten pitäjistä vuonna 1686. Samana vuonna hän piirsi kartan Sastamalan ja Porin rannikosta. Heinäkuussa 1687 hänet määrättiin toimimaan Uudenmaan läänissä, kunnes hänet nimitettiin 1688 ylimääräiseksi ja 1703 vakinaiseksi maanmittariksi takaisin Turun ja Porin lääniin. Hän piirsi vanhimmat geometriset maakirjakartat ainakin seuraavien kuntien alueelta: Dragsfjärdistä, Kemiöstä, Halikosta, Kakskerrasta, Keikystä, Liedosta, Karunasta, Paraisista, Perniöstä ja Piikkiöstä.   Kartat löytyvät Kansallisarkistosta osana Maanmittaushallituksen uudistuskartat- ja asiakirjat kokoelmaa. Osa kartoista on saatavilla digitaalisena. Katso luettelo kartoista (katasterikartat).  

1713 Wetterwijk pakeni sotaa Ruotsiin, jossa hän toimi vuoteen 1720 asti Västmanlandin maanmittarina ja seuraavasta vuodesta Kronobergin läänin vakinaisena maanmittarina. Wetterwijk oli ainoa venäläismiehityksen jälkeen eloon jääneistä Suomessa 1700-alussa toimineista maanmittareista. Hän palasi Suomeen Uudenkaupungin rauhan jälkeen 1722 ja toimi entisessä virassaan aina vuoteen 1736 asti. Tuolloin hän laati maakirjakarttoja vuosina 1734 jälkeen Ahvenanmaalla Jomalassa.   

Wetterwijk laati karttoja ja teki kartografisia mittauksia, joista tärkeimpiä lienevät olleet Turussa 1709-1710 tehdyt mittaukset ja niihin perustuva kolmiosainen kartografinen esitys Turun kaupungista. Arkistotietojen mukaan maanmittarit Jonas Östring ja Magnus Bergman osallistuivat tähän työhön. Wetterwijk teki kartografisia mittauksia myös uransa alussa ja erikoisuutena sen loppuvaiheessa 1735 jäämittauksia Turun saaristossa.   

Maanmittari Daniel Ekman laati Wettervijkin tekemän luonnoksen perusteella Eurajoen maantieteellisen kartan vuonna 1741. Samoin Pyhjärven vesistöalueesta laadittiin kartta vuonna 1741 Wettervijkin tekemän kartoituksen perusteella.  

## Lähteet
Liturginen kieli

**Liturginen kieli** on kirkollisten toimitusten kieli. Myös nimityksiä **kirkkokieli**, **uskonnollinen kieli**, **pyhä kieli**, **kirkollinen kieli** tai **hengellinen kieli** voidaan käyttää uskonnoissa erityisasemassa olevista kielistä. Pyhä kieli on usein se kieli, joilla uskonnon pyhät tekstit alun perin kirjoitettiin. Pyhää kieltä käytetään yleisimmin siksi, että joitain uskonnon käsitteitä ei katsota voivan muilla kielillä ilmaista. Pyhä kieli on myös asetettu erilleen arjesta. Usein kielestä tekee pyhän perinne, mutta joskus pyhyys on itse kielessä.

Moni uskonnollisessa käytössä aktiivinen kieli on jo kuollut arkikielenä. On myös liturgisia kieliä, joita ei koskaan ole käytettykään muuten kuin rituaaleissa, kuten Kuuban santeria-uskonnossa käytettävä lukumi, joka polveutuu jorubasta. Jotkin pyhät kielet ovat käytössä myös äidinkielenä ainakin muuntuneessa muodossa, kuten arabia.

Pyhän kielen ja kansankielen suhde uskonnossa on aiheuttanut aina keskustelua. Yhtäältä on pidetty tärkeänä tuoda sanoma kansan kielelle. Toisaalta pyhän kielen juhlavuus saattaa antaa tilaisuuteen osallistujille toivotummanlaisen kokemuksen. Silloinkin kun liturgian kielenä käytetään kansan ymmärtämää kieltä, voi se olla tarkoituksellisen vanhahtavaa juhlavuuden saavuttamiseksi.

## Liturgisia ja pyhiä kieliä eri uskonnoissa
Kristillisen kirkon liturgisia kieliä ovat vanha kreikka, latina ja kirkkoslaavi. Uusi testamentti kirjoitettiin kreikaksi, ja kreikka on yhä kreikkalaisortodoksisen kirkon kieli. Latinalla on katolisessa kirkossa keskeinen ja virallinen asema. Sitä ei kuitenkaan varsinaisesti ole määritelty kirkon pyhäksi kieleksi. Latina oli katolisen kirkon ainoa liturginen kieli vuosisatojen ajan, kunnes 1960-luvun alkupuolella Vatikaanin toinen kirkolliskokous salli kansankielen käytön osissa messua.

Sanskrit on hindujen riittien ja rituaalien kieli. Buddhalaisuudessa paalin kielellä ja sanskritilla on erityisasema, joskaan kaikki buddhalaiset eivät aseta niitä sellaiseen asemaan.

Arabia on islamin pyhä kieli, ja Koraani on olemassa ainoastaan arabiankielisenä. Se on islamilaisen käsityksen mukaan Jumalan omaa puhetta, jota ei voi kääntää muille kielille. Koraanin klassinen arabia ei kuitenkaan avaudu tavalliselle kielenkäytäjälle. Arabiaa osaa lukea vaihteleva osa muslimeista, ja sitä puhuu maailman miljardista muslimista noin neljäsosa. Tarkoitus onkin, että Koraania luetaan ulkoa. 

Muinaisheprea on juutalaisuuden pyhien tekstien ja rukousten kieli.

## Lähteet
Tekijämonoidi

Algebrassa monoidin E tekijämagma E/R on monoidi, ja tätä sanotaan E:n **tekijämonoidiksi**. Tällöin kanoninen surjektion p:E\to E/R on monoidihomomorfismi.
## Lähteet
Olof Wexionius

**Olof (Olaus Olai) Wexionius** (n. 1626 Växjö Ruotsi – 20. huhtikuuta 1671 Turku) oli ruotsalaissyntyinen Turun akatemian lainopin professori, joka toimi yliopiston rehtorina 1660–1661 ja 1667–1668.

Wexioniuksen vanhemmat olivat kappalainen Olof Olai Angermannus ja Gunilla Erlanderintytär. Hän aloitti uransa Tartossa, mutta jatkoi sitä Turussa seuraten veljensä Mikael Wexioniuksen jälkiä, joka promovoitiin Suomen ensimmäiseksi oikeustieteen tohtoriksi ja jonka väitöskirja *[[Discursus politicus de prudentia]]* oli ensimmäinen Turussa puolustettu väitöstutkimus ja ensimmäinen Suomessa painettu teos. Wexionius hoiti veljeltään jääneen ja sittemmin kahtia jaetun professuurin toista osaa eli oikeustieteen virkaa, johon hänet nimitettiin vastoin konsistorin kantaa. Professorina Wexioniusta ei pidetä juurikaan ansioituneena, hän jatkoi veljensä aloittamaa roomalaisen oikeuden tutkimus- ja opetuslinjaa. Väitöskirja *De in integrum restitutionibus* (1660), jossa tarkastellaan menetetyn oikeustilan palauttamista, osoittaa tämän varsin hyvin. Wexioniuksella oli yksi väittelyoppilas, Claudius Agraeus eli Åkerman, joka toimi sittemmin Ruotsissa, mutta veljesten Turussa aloittama tutkimustraditio päättyi Wexioniuksen kuoltua. Veljestään poiketen hän ei koskaan päässyt virkaan Turun hovioikeuteen, vaikka olisi ollut muodollisesti hakijoista paras.

Wexioniuksen ensimmäinen puoliso vuodesta 1654 oli Katarina Eskilsdotter Petraeus (k. 1665) ja toinen vuodesta 1667 Magdalena Wallenstierna (k. 1685).

## Lähteet

## Aiheesta muualla
*  Viitattu 10.12.2014.
Durex

**Durex** on isobritannialaisen Reckitt Benckiserin kondomimerkki, jonka omisti aiemmin SSL International.

Alun perin Valkoinen Risti toi Durexin Suomen markkinoille 1990-luvulla, laajentaen sen myyntiä koko maan vähittäiskauppaan.

## Historia
Durex on Reckitt Benckiserin omistama kondomien ja henkilökohtaisten liukasteiden merkki. Kondomit valmistettiin ensimmäisen kerran Pariisissa vuonna 1908, ennen kuin nyt lakkautettu brittiläinen yritys Colman's osti ne. Sen jälkeen se kehitettiin Lontoossa London Rubber Companyn ja British Latex Products Ltd:n alaisuudessa, missä sitä valmistettiin vuosina 1932–1994. London Rubber Company perustettiin vuonna 1915, ja Durex-tuotemerkki ("Kestävyys, luotettavuus ja erinomaisuus") lanseerattiin vuonna 1929, vaikka London Rubber aloitti oman tuotemerkin kondomien valmistuksen vasta vuonna 1932 yhteistyössä puolalaisen kumiteknologia-opiskelijan Lucian Landaun kanssa. Ensimmäinen Jessica Borgen kirjoittama kirja London Rubber Companysta ja Durex-kondomien historiasta julkaistiin syyskuussa 2020 McGill-Queen's University Pressin toimesta. Durex on lyhenne englannin kielen sanoista **Du**rability, **R**eliability ja **Ex**cellence (suom. *kestävyys*, *luotettavuus*, *erinomaisuus*).

Durex-kondomeja valmistetaan 17 tehtaassa vuosittain jopa miljardi. Lateksikondomeja on yhdeksää laatua, jonka lisäksi polyuretaanista valmistettuja kondomeja. Durexit ovat Yhdysvalloissa toiseksi myydyimpiä kondomeja.

## Urheilu
### Formula 1
Durex toimi Formula 1 -talli Surteesin sponsorina kaudella , minkä seurauksena autoissa näkyi kondomimainostarroja ja mitkä aiheuttivat paheksuntaa varsinkin F1-kilpailujen televisiolähetyksissä.

### Kesäolympialaiset 2012
Vaikka Durex ei ollut 2012 kesäolympialaisten virallinen sponsori, se lupasi 150&nbsp;000 ilmaista kondomia yli 10&nbsp;000 urheilijalle, jotka osallistuivat kisoihin.

## Lähteet

## Aiheesta muualla
Lontoon ePrix 2015

**Britannian ePrix 2015** eli **2015 London ePrix** ajettiin kahdesti 27. ja 28. kesäkuuta Lontoossa Isossa-Britanniassa Battersea Parkin katuradalla.  Osakilpailut päättivät Formula E -sarjan debyyttikauden 2014–2015. Kilpailut olivat ensimmäiset kun suuritehoiset yksinistuttavat autot palasivat 40 vuoden tauon jälkeen Lontoon kaduille.

## Ennakko
Ennen kauden päätöstä ja sarjan siirtymistä Isoon-Britanniaan sarja on kiertänyt yhteensä yhdeksässä eri maassa. Kausi käynnistyi Kiinan Pekingistä ja päättyy 27–28. kesäkuuta 2015 Lontoossa ajettaviin viimeisiin osakilpailuihin. Ennen viimeisiä kilpailuja sarjan kärkipaikkaa pitää hallussaan Nelson Piquet, joka johtaa sarjaa kymmenen pisteen erolla ennen maamiestään Lucas di Grassia. Kaikkiaan kuudella kilpailijalla on vielä mahdollisuus voittaa kuljettajien maailmanmestaruus ennen viimeisiä kilpailuja.

## Aika-ajot
Jokainen kuljettaja oli arvottu yhteen neljästä aika-ajo ryhmästä. Jokaisella aika-ajo ryhmällä oli 10 minuuttia aikaa radalla ja tämän aikana heidän tarkoitus oli ajaa mahdollisimman nopea aika.
### Lauantai
Sam Bird menetti mahdollisuutensa kuljettajien maailmanmestaruuteen, sillä hän ei varmistanut paalupaikkaa lauantain osakilpailuun. Sébastien Buemi ajoi lauantain kilpailun paalupaikalle.

### Sunnuntai
Sade sotki sunnuntain kilpailun aika-ajot ja teki samalla kuljettajien maailmanmestaruustaistelusta erittäin mielenkiintoisen. Stéphane Sarrazin ajoi paalupaikalle ja otti samalla myös Venturin ensimmäisen paalupaikan.

## Kilpailu

### Lauantai
Lauantain kilpailuun lähdettiin turva-auton takaa ensimmäisen mutkaan tehtyjen muutosten takia, joilla estettiin ensimmäisessä mutkassa sijainneen pompun päältä ajaminen. Turva-autolla varmistettiin kilpailun alun turvallisuus. Sébastien Buemi ajoi kilpailun voittoon ja paranteli samalla asemiaan kuljettajien maailmanmestaruus taistelussa. Kilpailun jälkeen E.dams-Renault varmisti myös valmistajien maailmanmestaruuden.

### Sunnuntai
Sunnuntain kilpailun voitti Sam Bird, ja Nelson Piquet varmisti sarjan mestaruuden ajamalla kilpailussa seitsemänneksi ohitettuaan varikkokäyntien jälkeen tallikaveri Oliver Turveyn ja Amlin Agurin kuljettajan Salvador Duránin.

## Muuta
* Simona de Silvestron, Sakon Yamamoton, Oliver Turveyn, Fabio Leimerin sekä Alex Fontanan debyyttikilpailu(t) Formula E -sarjassa.

## Lähteet

## Aiheesta muualla
Venäjän kiinalaiset

**Venäjän kiinalaiset** ovat nimensä mukaan Venäjällä asuvia kiinalaisia. Suurin osa heistä asuu Venäjän kaukoidän alueella. Venäjälle vuonna 1858 Aigunin sopimuksella ja vuonna 1860 Pekingin rauhansopimuksella luovutetuilla alueilla asui joitakin kiinalaisia ja heitä on sittemmin tullut maahanmuuttajina. Vuoden 2002 väestönlaskennan mukaan Venäjällä oli 34&nbsp;577 Venäjän kansalaisuuden omaavaa kiinalaista, joiden lisäksi maassa on väliaikaisesti asuvia ja laittomia kiinalaisia siirtolaisia. Venäjällä asuvista kiinalaisista vain hyvin pienellä osalla on Venäjän kansalaisuus.

## Historia

Venäjän ja Kiinan välisillä sopimuksilla vuosina 1858-1860 Qing-dynastia luovutti Venäjän keisarikunnalle sen harvaan asutut alueet Ussurin länsipuolelta ja Amurin pohjoispuolelta. Paikallisten kansojen lisäksi alueella asui useampia tuhansia mantšuja ja han-kiinalaisia maanviljelijöitä, kullankaivajia ja alueelle karkotettuja rikollisia. Venäjä halusi kehittää saamiaan alueita ja suhtautui tämän johdosta myönteisesti maahanmuuttajiin, joita alkoi tulla alueelle Kiinan puolelta. Vuonna 1861 muuttajia Kiinasta ja myös Venäjältä houkuteltiin alueelle esimerkiksi maa-alueille annetun 20 vuoden verovapautuksen avulla. Sittemmin mielikuvat kiinalaisista kuitenkin muuttuivat ja heidät alettiin nähdä jopa uhkana. Useita kiinalaisten maahanmuuttoa rajoittavia lakeja otettiin käyttöön 1860-luvun lopulta alkaen. 

Asenteet muuttuivat jälleen ensimmäisen maailmansodan ja työvoimapulan myötä. Tuolloin Venäjälle värvättiin noin 100&nbsp;000 kiinalaista työntekijää eri puolille maata. Kiinalaiset menettivät suuren osan työpaikoistaan Venäjän vallankumouksen myötä vuonna 1917. Rahan puutteen takia vain pieni osa heistä pääsi palaamaan takaisin Kiinaan. Työttöminä noin 30&nbsp;000 - 40&nbsp;000 kiinalaista liittyi Venäjän punaisten joukkoihin sisällissodan aikana. Punaisten voitettua kiinalaiset nähtiin jälleen uhkana. Japani oli miehittänyt Mantšurian ja hallitsi sitä nukkevaltionaan. Neuvostoliitossa pelättiin japanilaisten käyttävän kiinalaisia heitä vastaan ja he alkoivatkin karkottaa heitä Venäjältä vuonna 1937. Karkotusten seurauksena Venäjällä ei 1940-luvun jälkeen ollut juurikaan kiinalaisia. Vuoden 1959 väestönlaskennassa heitä oli 26&nbsp;000 ja vuonna 1989 vain 11&nbsp;&nbsp;335.

Neuvostoliiton hajottua 1990-luvun alussa kiinalaisia alkoi jälleen muuttaa suuremmissa määrin Venäjälle. Tuolloin kiinalaiset muodostivat arviolta 75&nbsp;% kaikista Venäjälle saapuneista laittomista maahanmuuttajista. Vuonna 1996 maassa olevien kiinalaisten määräksi arvioitiin 200&nbsp;000 - 300&nbsp;000. Suurin osa muuttajista keskittyi Primorjen aluepiiriin ja Amurin alueelle. Primorjen Vladivostokissa on eri arvioiden mukaan 30&nbsp;000 - 50&nbsp;000 kiinalaista. Venäjällä asuvista kiinalaisista vain hyvin pienellä osalla on Venäjän kansalaisuus.

## Katso myös
*Dungaanit

## Lähteet
Hukkumisreaktio

**Hukkumisreaktio** on ihmisen vaistomainen toiminto, joka syntyy kun ihminen on hukkumaisillaan. Hukkumisreaktio poikkeaa yleisestä käsityksestä hukkumisesta, sillä reaktion alaisuudessa oleva henkilö ei huuda apua tai huido käsillään. Koska tuolloin ihminen yrittää vaistomaisesti pitää itseään hengissä, ei muille toiminnoille (avun huutaminen, uiminen, eleet) jää sijaa. Hengittäminen ja/tai suussa oleva vesi estää avun huutamisen, ja käsiä käytetään pinnalla pysymiseen huitomisen sijaan.

Hukkumisreaktiolle on ominaista:
* Ei huuda apua tai kykene muuhunkaan kommunikaatioon
* Ei käsien huitomista
* Ei pysty tarttumaan köysiin tai pelastusrenkaisiin
* Silmät ovat kiinni
* Hiukset ovat naaman päällä
* Hyperventilaatio
Vaistomainen hukkumisreaktio kestää noin 20–60 sekuntia, kunnes henkilö hukkuu, jollei ulkopuolista apua ole saatavilla.

## Lähteet
Daltonin veljekset (Lucky Luke)

**Daltonin veljekset** (tai *Daltonit*) ovat belgialaisen sarjakuvapiirtäjä Morrisin luoma rikolliskopla, joka esiintyy Lucky Luke -sarjakuvissa. Daltonit ovat "oikeiden" Daltonin veljesten kuvitteellisia serkkuja.

## Daltonit
Daltonin veljesten pituusjärjestys on käänteinen ikäjärjestykseen nähden. Joukon vanhin, älykkäin ja pienin on *Joe Dalton*, joka suunnittelee ryöstöt ja vankilapaot. Heikkohermoinen Joe vihaa pakonomaisesti Lucky Lukea eikä useimmiten kestä nuorinta veljestä pitkää, tyhmää ja aina nälkäistä *Averellia*, joka kyseenalaistaa lähes kaikki Joen ideat.

Keskimmäiset veljekset ovat *Jack* ja *William*, jotka ovat Joen käskyläisiä ja "juoksupoikia". Vanhimmissa tarinoissa sarjojen käsikirjoittaja René Goscinny ja piirtäjä Morris sekoittivat itsekin kaksi keskimmäistä veljestä, mistä johtuen välillä Jack on lyhyempi välillä taas William. Joskus Jackin ja Williamin  persoonallisuuskin vaihtelee rippuen siitä, mikä "versio" on kyseessä, mutta nykyisin William on vakiintunut kaksikosta pidemmäksi.

Daltonin veljekset pukeutuvat useimmiten keltamustaraidallisiin vanginpukuihin, sillä he pakenevat usein vankilasta ja joutuvat sinne aina pian uudestaan, yleensä Lucky Luken toimittamina. Joskus vapaina ollessaan he pukeutuvat kuitenkin vihreisiin kauluspaitoihin ja mustiin farkkuhousuihin.

Tarinoissa on nähty ja mainittu myös muita Daltoneita kuten Daltonin muori, Daltoneiden isä, sedät Abigel, Patrick, Bill, Henry ja Jim Dalton sekä eno, ainoa rehellinen koko suvussa Marcel Dalton. Daltoneilla on myös neljä lähes saman ikäistä serkkua Bob, Grat, Bill ja Emmett Dalton.

## Esiintymiset
Morrisin luomat Daltonit esiintyvät ensi kertaa tarinassa *[[Joss Jamon]]*, jossa heistä puhuttiin nimellä "Daltonin veljesten serkut". Myöhemmin Daltonien esiintyminen Lucky Lukessa vakiintui ja heistä tuli olennainen osa sarjaa.

Sarjakuvien lisäksi Daltonit ovat esiintyneet Lucky Luke -televiosarjoissa, elokuvissa ja omassa spin-off-sarjassaan, jota tehtiin kaksi tuotantokautta.

### Esiintymiset sarjakuvissa
* Joss Jamon
* Daltonin serkukset
* Daltonien pako
* Daltonien jäljillä
* Billy the Kid, pikku nappula (cameo)
* Daltonit lumipyryssä
* Daltonit vauhdissa
* Daltonit tekevät parannuksen
* Serenadi neljälle Daltonille
* Daltonin veljekset (alkuperäinen nimi: *Dalton City*)
* Daltonin muori
* Ran-Tan-Plan saa perinnön
* Valkoinen ratsastaja (cameo)
* Daltonit pääsevät hoitoon
* Daltonit etsivät aarretta
* Balladi Daltoneista (elokuvaan *[[Balladi Daltoneista]]* perustuva sarjakuva)
* Daltonit rautatiellä
* Mustat kukkulat (cameo)
* Daisy Town (elokuvaan *[[Lucky Luke – Daisy Town]]* perustuva sarjakuva)
* Fingers
* Lucky Luken morsian
* Nitroglyseriini
* Olé Daltonitos
* Daltonit menettävät muistinsa
* Daltonit häissä
* Belle Starr
* Marcel Dalton
* Profeetta Dunkle
* Lännen Legenda
* Köysi kaulalla
* Lucky Luke kohtaa Pinkertonit
* Yksinäinen ratsastaja
* Daltonin sedät

## Ääninäyttelijöitä
### Ranska

### Suomi
Eeva Takala

**Eeva Maria Takala-Lähteenmaa** (ent. *Takala*, o.s. *Toivola*, s. 24. elokuuta 1938 Veteli) on suomalainen äidinkielen lehtori, kirjailija ja kuvataiteilija.

## Teoksia
* *Petteri ja Mutikaisen laiva* ; kirj. ja kuv. Eeva Takala. SLEY-kirjat, Helsinki 1977
* *Mika ja musta leijona* ; kansi ja kuv. Eeva Takala. SLEY-kirjat, Helsinki 1981
* *Annukan erilainen päivä* ; kirj. Eeva Takala, Minna Takala. SLEY-kirjat, Helsinki 1983
* *Leikkimökki* ; kirj. Eeva Takala, Minna Valtonen. SLEY-kirjat, Helsinki 1984
* *Iloisia pähkinöitä*. SLEY-kirjat, Helsinki 1986
* *Päiväkodin Susanna* ; kuv. Minna Valtonen. SLEY-kirjat, Helsinki 1987
* *Valkea kivi*. SLEY-kirjat, Helsinki 1987
* *Taivaan mittainen valonkaari* ; runot Eeva Takala ; kuvat Petri Takala. SLEY-kirjat, Helsinki 1999

## Lähteet
Palojärvi (Kokemäki)

**Palojärvi** on Kokemäen Koomankankaalla sijaitseva järvi, joka kuuluu Kokemäenjoen vesistön Kokemäenjoen yläosan Kokemäen alueeseen (35.121).

## Maantiede
Ovaalin muotoisen järven pinta-ala on 6,5 hehtaaria ja sen halkaisija on 300–370 metriä. Järvestä on kaivettu pohjoisrannasta alkava oja läheiselle soistuneelle metsäalueelle. Järven rantaviiva on 1,1 kilometriä pitkä ja ranta on hiekkaharjulla oleva soinen kangasmetsä. Sen rannalla on kolme loma-asuntoa. Etelärantaan pääsee historiallista Huovintietä pitkin ja sen editse kulkee retki- ja kuntoreitti. Lammen länsirannassa on laavu ja nuotiopaikka. Lähistöllä sijaitsee Piikajärven lentokenttä.

## Katso myös
* Viereinen Piikajärvi kuuluu Eurajoen vesistöön

## Lähteet
Esko Laine

**Esko Laine** (s. 1961) on suomalainen kontrabasisti, joka soittaa Berliinin filharmonikoissa ja toimii opettajana filharmonian omassa orkesterikoulussa sekä Hanns Eisler -musiikkikorkeakoulussa Berliinissä. Vuonna 1986 hän oli ensimmäinen suomalainen Berliinin filharmonikoihin valittu soittaja ja on toiminut orkesterin soolobasistina 1999–2001.

Laine aloitti musiikkiopintonsa kotikaupungissaan Hyvinkäällä Jussi Javaksen johdolla ja valittiin jo 18-vuotiaana Kansallisoopperan orkesteriin. Hän jatkoi opintoja muun muassa Günter Klausin johdolla Frankfurtissa ja Franco Petracchin johdolla Genevessä.

Laine on opettanut kontrabassonsoittoa myös mestarikursseilla Suomessa, Ruotsissa, Italiassa, Saksassa ja Sveitsissä sekä Junge Deutsche Philharmonie- ja Gustav Mahler -nuoriso-orkestereissa ja Herbert von Karajan -akatemiassa.

## Lähteet
Anna Gebert

**Anna Gebert** (s. 1979 Varsova, Puola) on puolalais-suomalainen viulisti, joka syksystä 2020 on viulunsoiton professori Zürichin Taidekorkeakoulussa ja syksystä 2021 myös kamarimusiikin professori Baselin musiikkiakatemiassa. Anna Gebert toimi vuosina 2011–2019 Norjassa Trondheimin sinfoniaorkesterin ensimmäisenä konserttimestarina. Vuosina 2012–2020 hän oli Trondheimin NTNU-yliopiston viulunsoiton lehtori. 

Anna Gebert muutti Suomeen vuonna 1980 perheensä mukana. Hän opiskeli Igor Bezrodnyin johdolla Sibelius-Akatemiassa, Magdalena Rezlerin johdolla Freiburgissa ja Ana Chumachencon johdolla Münchenissä. Hän oli Fulbright-stipendiaattina Indianan yliopistossa Bloomingtonissa, jossa hänen opettajiaan olivat Miriam Fried ja Paul Biss. Hän opiskeli siellä myös barokkiviulun soittoa Stanley Ritchien johdolla.

Vuosina 1994–1997 Gebert soitti Gustav Mahler -nuoriso-orkesterissa ja Euroopan unionin nuoriso-orkesterissa. Vuosina 2005–2007 Anna Gebert oli päätoiminen sijainen Berliinin filharmonikoissa ja sen jälkeen apulaiskonserttimestarina Kölnin filharmonikoiden Gürzenich-orkesterissa 2007–2011. Gebert on soittanut äänenjohtajana ja varakonserttimestarina myös Baijerin radion sinfoniaorkesterissa, Frankfurtin, Bonnin ja Bayerin oopperaorkestereissa, muissa saksalaisissa radio-orkestereissa sekä Lontoon sinfoniaorkesterissa. Vuosina 1997–2002 hän esiintyi säännöllisesti Mahler Chamber Orchestran riveissä. Hän on ollut vieraileva konserttimestari mm. Helsingin Filharmoniassa, Tukholman Filharmoniassa, Tukholman Oopperassa, Odensen Sinfoniaorkesterissa ja WDR Sinfoniaorkesterissa. Barokkiviulistina hän on Barokkanerne Oslo -yhtyeen jäsen. 

Anna Gebertin äiti on espoolainen viulupedagogi Grazyna Zeranska-Gebert ja isoveli sellisti Alexander Gebert.

## Lähteet

## Aiheesta muualla
* Gebertin blogi Amfion-sivustolla
Olli Ontronen

**Olli Ontronen** (s. 1982) on suomalainen blues & roots muusikko. Ontronen työskentelee kansainvälisesti useiden artistien kanssa.

## Aiheesta muualla
* Olli Ontrosen kotisivu
*
Alexander Gebert

**Alexander Gebert** (s. 1977 Varsova, Puola) on puolalais-suomalainen sellisti, joka toimii Detmoldin musiikkikorkekoulun opettajana Saksassa ja oli vuosina 2004–2012 jäsenenä wieniläisessä Altenberg-triossa.

Alexander Gebert muutti Puolasta Suomeen vuonna 1980 perheensä mukana. Hän opiskeli Turun konservatoriossa Timo Hanhisen oppilaana.
Hän suoritti sellodiplominsa Sibelius-Akatemiassa vuonna 2002 professori Heikki Rautasalon johdolla. Hänen muita opettajiaan Helsingissä olivat Csaba Szilvay, Victoria Yaglig, Kazimierz Michalik ja Marko Ylönen.

Vuosina 1995–1998 Gebert opiskeli synnyinmaansa Puolan valtion stipendiaattina Varsovan Chopin-akatemiassa, sitten Philippe Mullerin johdolla Pariisin konservatoriossa ja Natalia Gutmanin johdolla Stuttgartissa.

Alexander Gebert voitti ensimmäisen kansainvälisen kilpailunsa 16-vuotiaana. Vuonna 1997 hän tuli toiseksi Varsovan Lutoslawski -kilpailussa. Vuonna 2000 hän tuli ensin kolmanneksi Zagrebin Antonio Janigro -kilpailussa, sitten toiseksi Geneven kansainvälisessä sellokilpailussa ja lopulta voittajaksi Rooman Valentino Bucchi -kilpailussa.

Alexander Gebertin äiti on espoolainen viulupedagogi Grazyna Zeranska-Gebert ja sisar viulisti Anna Gebert.

## Lähteet
Magneettiaisti

**Magneettiaisti** eli **kemiallinen kompassi** tarkoittaa useiden eläinlajien kykyä suunnistaa Maan magneettikentän avulla. Magneettiaistia hyödyntävät liikkumisessaan monet muuttolinnut, nilviäiset ja sammakkoeläimet. Merieläimille, kuten esimerkiksi langusteille, merikilpikonnille ja lohille, magneettiaisti on hyödyksi, koska pinnan alla ei ole juuri visuaalisia suuntamerkkejä. Jopa eräillä nisäkkäistä, kuten kaljurotilla ja joillakin lepakkolajeilla, on magneettiaisti.

Lintujen kemiallinen kompassi todettiin tutkimuksissa jo 1970-luvulla. Se perustuu niin sanotulle radikaaliparien mekanismille, jossa valonsäteiden tuottamat fotonit irrottavat elektroneja linnun silmän verkkokalvon kryptokromiproteiini-nimisestä reseptorimolekyylistä. Tällöin syntyy Maan magneettikentän suunnalle herkkiä vapaaradikaalipareja eli yhdisteitä, jossa on pariton elektroni tai vapaa valenssi. Verkkokalvon kryptokromiproteiinin absorboidessa valoa sen flaviiniadeniinidinukleotidissa syntyy vapaa radikaalipari, jonka toinen elektroni  siirtyy  1,5  nanometrin päässä sijaitsevaan aminohappoon. Radikaalin parin elektronit muodostavat lomittuneine   elektroneineen koherentin kvanttitilan, jonka aikana linnun aivot vertaavat vapaan radikaaliparin elektronien välistä suuntaa Maan  magneettikentän kenttäviivojen suunnan kanssa. Kyseinen suuntakulma vaikuttaa siihen, kuinka nopeasti vapaa radikaalipari palaa neutraaliksi kryptokromiproteiiniksi lähettäen signaalin linnun hermojärjestelmään. Linnut kykenevät määrittämään myös magneettikentän  voimakkuuden hyödyntämällä nokassaan ja korvissaan sijaitsevia nanokokoisia magnetiittipalloja ja -kiteitä.

Magneettiaisti havaittiin, kun huomattiin, että eläimiin kiinnitetty magneetti häiritsi niiden liikkumista. Eläimiä on pystytty myös ohjailemaan muuttamalla keinotekoista magneettikenttää.

Myös joidenkin bakteerien on osoitettu reagoivan magneettikenttiin magnetiitin avulla. Banaanikärpästen ja monarkkiperhosten magneettiaistit perustuvat kryptokromiin. Merieläinten magneettiaisti puolestaan saattaisi selittyä sähkömagneettisella induktiolla.

Eläintieteen professori Hynek Burda on tutkimuksissaan löytänyt yllättäviä viitteitä myös isojen nisäkkäiden, kuten peurojen, lehmien ja koirien magneettiaisteista. Tutkimuksia ei ole kuitenkaan kyetty vielä toistamaan.

## Lähteet

## Aiheesta muualla
* Jani Kaaro: Magneetti kääntää lehmänkin *Tiede.fi*. 2013.
Volume 1

**Volume One**, **Volume 1** tai **Volume I** voi tarkoittaa:

* *[[Volume One (The West Coast Pop Art Experimental Bandin albumi)]]*, 1966
* *[[Volume One (Sleepin albumi)]]*
* *[[Volume One (Fluffin albumi)]]*
* *[[Volume One (She & Himin albumi)]]*, 2008
* *[[Volume One (Two Steps from Hellin albumi)]]*, 2006
* *[[Volume One (TV-sarja)]]*
* *[[The Honeydrippers: Volume One]]*, 1984
* *[[Vol. 1 (Hurtin albumi)]]*, 2006
* *[[Vol. 1 (Pauli Hanhiniemen Perunateatterin albumi)]]*, 1995
* *[[Vol. 1 (EP)]]*, Breed 77:n EP
* *[[Vol. I (Dead Combon albumi)]]*
* *[[Vol. 1 (We Are the Becomingin albumi)]]*, 2008
* *[[Vol. 1 (Samae Koskisen albumi)]]*, 2006
* *[[Vol. 1 (Ilpo Kaikkosen albumi)]]*, 2012
* *[[Volume 1 (Reagan Youthin albumi)]]*
* *[[Volume 1 (CKY:n albumi)]]*
* *[[Volume I (Queensberryn albumi)]]*, 2008
* *[[Volume 1 (Fabrizio De Andrén albumi)]]*, 1967
* *[[Volume 1 (Billy Braggin albumi)]]*, 2006
* *[[Volume 1 (The Besnard Lakesin albumi)]]*, 2003
* *[[Volume 1 (Future Boyn albumi)]]*
* *[[Volume 1 (DVD)]]*, Mushroomheadin DVD
* *[[Volume 1 (CKY:n albumi)|Volume 1]]*, CKY:n albumi vuodelta 1999
Reino Hirva

**Reino Erkki Hirva** (ent. *Hellgren*, 20. lokakuuta 1906 Sortavala – 25. huhtikuuta 1990 Helsinki) oli suomalainen kenraaliluutnantti tykistön aselajissa.

## Perhe ja opinnot
Hirvan vanhemmat olivat ylijunailija Kaarlo Hellgren ja Juudit Saikkonen. Hirva valmistui ylioppilaaksi Sortavalan reaalilyseosta 1926 ja suuntasi sotilasuralle käymällä Kadettikurssin numero 10 vuosina 1927−1929. Komentajakurssin hän kävi 1941, Sotakorkeakoulun yleisen osaston 1951 ja maanpuolustuskurssin 1962. Hirvan puoliso oli toimittaja Irja-Onerva Lamminen, ja heillä oli yksi lapsi. 

## Sotilasura
Kadettikoulun jälkeen Hirva toimi nuorempana upseerina KTR 2:ssa 1929−1936. Vuosina 1936−1940 hän opetti Taistelukoulussa. Talvisodassa Hirva toimi Pohjois-Suomen Ryhmän esikunnassa tykistökomentajana ja myöhemmin patteriston komentajana KTR 9:ssä sekä samalla 9. divisioonan tykistökomentajana. Välirauhan aikana hän toimi toimistopäällikkönä IV. armeijakunnan esikunnassa.

Jatkosodassa Hirva toimi patteriston ja tykistöryhmän komentajana KTR 18:ssa Rukajärven suunnalla. Sodan jälkeen hän toimi kouluttajana ja rykmenttiupseerina KTR 2:ssa 1945−1946 ja Tykistökoulussa 1946−1947 ja patteristonkomentajana KTR 3:ssa 1947−1948. Tykistökoulussa osastonjohtajana hän oli 1951−1956. KTR 1:ä Hirva komensi 1956−1958. Pääesikunnassa järjestelyosastoa hän johti 1958−1960 ja toimi komentopäällikkönä 1960−1961. Sotakorkeakoulun johtajana Hirva oli 1961−1963. Tykistön tarkastajana hän palveli uransa päätteeksi 1963−1966. 

Hirva oli myös pidätettynä noin kaksi viikkoa ns. asekätkentäjutun yhteydessä, mutta häntä vastaan ei nostettu asiassa syytteitä.

Ylennykset: reservivänrikki 1927, vänrikki 1929, luutnantti 1931, kapteeni 1938, majuri 1941, everstiluutnantti 1948, eversti 1956, kenraalimajuri 1961, kenraaliluutnantti 1963.

## Lähteet
* http://www.geni.com/people/Reino-Hirva/6000000012975708136
*
Mestarien liigan kauden 2014–2015 pudotuspelit

Jalkapallon **Mestarien liigan kauden 2014–2015 pudotuspelit** pelattiin 17. helmikuuta – 6. kesäkuuta 2015. Pudotuspelien kaikki ottelut pelattiin kaksiosaisina, paitsi loppuottelu, joka pelattiin yksiosaisena Olympiastadionilla, Berliinissä.

## Ohjelma

Kaikki pudotuspelivaiheen otteluparien arvonnat suoritettiin UEFA:n pääkonttorissa Nyonissa, Sveitsissä.

## Eteneminen

Pudotuspelien ensimmäiselle kierrokselle selvisivät lohkojen ensimmäiseksi ja toiseksi sijoittuneet, yhteensä 16 joukkuetta. Ensimmäisellä kierroksella samaan ottelupariin ei voi päästä kahta joukkuetta samasta maasta. Puolivälieristä lähtien arvonta on vapaa.

Pudotuspeleissä joukkue, joka johtaa kahden ottelun jälkeen otteluiden yhteistuloksen perusteella etenee seuraavalle kierrokselle. Jos pudotuspeleissä joukkueiden yhteistulos kahdesta ottelusta on tasan, eikä kumpikaan etene jatkoon vierasmaalisäännön turvin, pelataan yhteensä 30 minuutin jatkoaika, kaksi kertaa 15 minuuttia. Jos ottelu on edelleen tasan jatkoajan jälkeen, seuraa rangaistuspotkukilpailu. Myös jatkoajalla vierasmaalisääntö otetaan huomioon.

## Joukkueet

## Pudotuspelikaavio

## Neljännesvälierät
Neljännesvälieräparien arvonta suoritettiin 15. joulukuuta 2014. Ensimmäiset osaottelut pelattiin 17., 18., 24. ja 25. helmikuuta 2015. Toiset osaottelut pelattiin 10., 11., 17. ja 18. maaliskuuta 2015.

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Ensimmäiset osaottelut























### Toiset osaottelut























## Puolivälierät
Puolivälieräparien arvonta suoritettiin 20. maaliskuuta 2015. Ensimmäiset osaottelut pelattiin 14. ja 15. huhtikuuta 2015. Toiset osaottelut pelattiin 21. ja 22. huhtikuuta 2015.

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Ensimmäiset osaottelut











### Toiset osaottelut











## Välierät
Välieräparien arvonta suoritettiin 24. huhtikuuta 2015. Ensimmäiset osaottelut pelattiin 5. ja 6. toukokuuta 2015. Toiset osaottelut pelattiin 12. ja 13. toukokuuta 2015.

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Ensimmäiset osaottelut





### Toiset osaottelut





## Loppuottelu
Loppuottelu pelattiin 6. kesäkuuta 2015 Saksan pääkaupungissa Berliinin olympiastadionilla.

## Lähteet
Palojärvi

**Palojärvi** voi tarkoittaa seuraavia:

;järviä:
* Palojärvi, järvi Enontekiöllä
* Palojärvi, järvi Hämeenlinnassa
* Palojärvi, järvi Joensuussa
* Palojärvi, järvi Joensuussa ja Ilomantsissa
* Palojärvi, järvi Kangasalla
* Palojärvi, järvi Keuruulla
* Palojärvi, järvi Kokemäellä
* Palojärvi, järvi Padasjoella
* Palojärvi, järvi Rovaniemellä
* Palojärvi, järvi Suodenniemellä Sastamalassa
* Palojärvi, järvi Ulvilassa
* Palojärvi, järvi Vihdissä
* Palojärvi, järvi Viitasaaren Pohjoiskylässä
* Palojärvi, järvi Ylitorniolla
* Palojärvi, järvi Ylöjärvellä
* Iso Palojärvi, järvi Multialla
* Iso Palojärvi, järvi Muuramessa
* Iso Palojärvi, järvi Pertunmaalla
* Iso Palojärvi, järvi Viitasaarella ja Kivijärvellä
* Pieni Palojärvi, järvi Multialla
* Pieni Palojärvi, järvi Viitasaareen Kennäällä
* Pikku Palojärvi, järvi Ylöjärvellä
* Vähä Palojärvi, järvi Pertunmaalla
* Ala-Palojärvi, järvi Kouvolassa
* Ylä-Palojärvi, järvi Kouvolassa
* Ylimmäinen Palojärvi, järvi Kontiolahdella

;kyliä:
* Palojärvi, kylä Jaalassa
* Palojärvi, kylä ja vuosina 1825–1827 toiminut rautaruukki Nurmeksessa
* Palojärvi, kylä ja taajama Vihdissä

;henkilöitä:
* Antti Palojärvi (s. 1999), suomalainen jääkiekkoilija
* Erkki Palojärvi (1922–1989), suomalainen osuustoimintaliikkeen vaikuttaja, kunnallispoliitikko ja maanviljelysneuvos, Lauri Palojärven poika
* Lauri Palojärvi, ent. *Hildén* (1887–1944), suomalainen maanviljelysneuvos
* Martti Palojärvi, ent. *Hildén* (1889–1939), suomalainen juristi ja pankinjohtaja, Lauri Palojärven veli
* Väinö Palojärvi, ent. *Hildén* (1894–1955), suomalainen jääkärikenraalimajuri, Lauri Palojärven veli

## Katso myös
* Palajärvi
Palajärvi

**Palajärvi** voi tarkoittaa seuraavia:

* Palajärvi, järvi Heinolassa
* *Palajärvi*, Vihdin Palojärven kylästä joskus käytetty nimi

## Katso myös
* Palojärvi
Alirengas

Algebrassa **alirengas** on renkaaseen liittyvä käsite. Sen mukaan renkaan (R,+,\cdot ) osajoukkoa S sanotaan R:n alirenkaaksi, jos S on rengas operaatioiden + ja \cdot suhteen ja S:n ykkösalkio on R:n ykkösalkio.

## Lähteet

## Kirjallisuutta
*